Source: https://revista22.ro/actualitate-interna/dupa-comunicarea-deciziei-judecatorilor-de-la-curtea-constitutionala-psd-exulta
Timestamp: 2020-02-26 06:13:05+00:00

Document:
După comunicarea deciziei judecătorilor de la Curtea Constituțională, PSD exultă | Revista 22 GDPR
După comunicarea deciziei judecătorilor de la Curtea Constituțională, PSD exultă
Redactia | 07.11.2018
CCR a cerut ca toți membrii completurilor de 5 judecători să fie desemnați prin tragere la sorți, ceea ce înseamnă reluarea tuturor proceselor aflate pe rolul Curții Supreme, și chiar cereri de revizuire.
Toni Greblă, fost judecător la CCR, actual șef al Secretariatului General al Guvernului, cel care a susținut pledoaria Guvernului în fața judecătorilor constituționali, a declarat miercuri seara la România TV că toate sentințele rămase definitive după 2014 vor putea fi atacate fie prin revizuire, fie prin anulare.
Deciziile definitive vor putea fi atacate
”Toate dosarele rămase definitive care au fost judecate de completurile de 5 judecători vor putea fi atacate fie prin revizuire, fie prin anulare. Procesele aflate pe rol vor fi judecate conform legii, așa cum spune CCR.”, a spus Toni Greblă, despre decizia CCR care îi e favorabilă și lui.
Printre cei care se regăsesc în această situație se numără Elena Udrea și Alina Bica, celebrele fugare încarcerate în Costa Rica. Iar pentru cei care au dosare în această faze la ÎCCJ, vor fi schimbate complete de judecată și reluate procesele, așa cum sunt Liviu Dragnea, Victor Ponta și Călin Popescu Tăriceanu.
Iordache: Înalta Curte trebuie să respecte legea
La rândul său, preşedintele Comisiei parlamentare speciale pentru modificarea legilor justiţiei, Florin Iordache, a declarat miercuri, după decizia CCR, că "există o lege şi Înalta Curte trebuie să o respecte".
"Eu v-am spus aşa, că până şi Înalta Curte trebuie să respecte legea. Dacă Parlamentul în această vară a stabilit un lucru, cum se compun completurile, nu poate pe lângă lege un colegiu de conducere, condus la un moment dat de doamna Stanciu, care eu cred că trebuia să se abţină sau să nu participe la dezbatere, am înţeles că a fost acolo şi a condus, e nepermis, adică în lege e precizat foarte clar că atunci când în completul acesta de 5 toţi 5 trebuie să fie traşi la sorţi.
Dacă cumva şeful de secţie, vicepreşedintele sau preşedintele fac parte din complet, automat vor conduce completul. Dacă noi am dat o lege şi am spus că din 23 iulie acest an a intrat în vigoare şi trebuia să se constituie completurile prin tragere la sorţi la ÎCCJ, nu credeţi că şi Înalta Curte ar trebui să respecte o lege? Din câte ştiu eu, din 2014 ar fi trebuit, odată cu mica reformă, ar fi trebuit să intre în vigoare această prevedere cu tragerea la sorţi şi cu completurile de 5, pentru că altfel, aşa cum am stabilit noi la un moment dat în Codul de procedură penală, şi exista şi până acum, chiar există o cauză de revizuire a dosarelor de nelegalitatea compunerii completelor", a spus Iordache la Palatul Parlamentului.
Președintele comisiei pentru elaborarea legilor justiției consideră că cei care au fost condamnați pe nedrept de niște complete de judecată ilegale au tot dreptul să ceară rejudecarea proceselor.
Președinta ÎCCJ este următoarea pe lista lui Toader
Bineînțeles că nici ministrul Justiţiei, Tudorel Toader, nu putea să nu reacționeze la decizia CCR prin care s-a constatat că Înalta Curte de Casaţie şi Justiţie a compus nelegal completurile de 5 judecători în ultimii 4 ani.
"Întrebare: Dna Tarcea isi mentine afirmatia potrivit careia autorii sesizarii au uitat sa citeasca si art.32 din legea privind constituirea completelor de judecata?", scrie Toader pe Facebook.
Ce se întâmplă cu cei achitați definitiv?
Nu este clar ce se va întâmpla cu cei achitaţi definitiv de completurile presupus constituite nelegal. Iordache este contrazis însă de unii magistrați care admit, totuşi, că trebuie să aşteptăm motivarea CCR pentru clarificări.
ccr complet de 5 judecatori revizuire sentinte definitive toni grebla florin iordache liviu dragnea
Gușă, sluj la PSD: Mitrea invitat permanent la Realitatea Plus și Anca Alexandrescu, un nou proiect
Italianul internat cu coronavirus în Rimini a fost în județul Gorj între 18 și 22 februarie
Elveția, Spania și Austria anunță primele infecții cu coronavirus. În Italia situația se agravează
Iohannis: Am acceptat ca Ludovic Orban să-și depună mandatul
Celor care se întorc din zone cu risc mare de infectare cu COVID-19 li s-a impus un set de reguli
Cioloș vrea ca Nicușor Dan și Vlad Voiculescu să decidă până luni care dintre ei renunță la cursă
Mărturie: Elicopterul cu care zbura Dragnea la pescuit pe Insula Belina era plătit de PSD
Emil Boc: CCR și-a depășit atribuțiile, judecă conflicte politice, în loc de cele constituționale

References: CCR 
 CCR 
 CCR 
 CCR 

ccr 
 CCR